5. pielikums

Daugavpils pilsētas domes

2019.gada 11.jūlija

lēmumam Nr.430

**Daugavpils 16.vidusskolas Eiropas Savienības Erasmus+ programmas Pamatdarbības Nr.1 (KA1) skolu sektora projekta "Skolas izglītības kvalitātes paaugstināšana un pedagogu labā prakse skolēnu caurviju kompetenču attīstībā" Nr.2019-1-LV01-KA101-060312 apraksts**

|  |  |
| --- | --- |
| Projekta pieteicējs | Daugavpils 16.vidusskola |
| Projekta ilgums | No 2019.gada 1.jūnija līdz 2020.gada 31.augustam |
| Projekta mērķis | - skolas vadības un skolotāju profesionālās kompetences paaugstināšanas nodrošināšana;  - mācību procesa modernizēšana atbilstoši mūsdienu izglītības vajadzībām un prasībām;  - inovatīvo metožu ieviešana;  - pedagogu svešvalodu kompetences uzlabošana;  - skolēnu atbalsta plānu, STEM un vācu valodas mācību programmu izstrādāšana un pilnveidošana;  - labākās inovatīvās Eiropas pieredzes pārņemšana. |
| Projekta apraksts | Atbilstoši skolas attīstības prioritātēm 2017.-2021. gadam ir svarīga skolotāju profesionālā potenciāla attīstīšana un pilnveidošana. Tāpēc ir izstrādāts projekts, kurā ir iekļauta ilgtspējīga un pēctecīga skolas attīstīšana.  Projekts nodrošina pedagogu piedalīšanos starptautiskos apmācību kursos un semināros Spānijā, Portugālē, Itālijā un Maltā. Būs iespēja paaugstināt profesionālās kompetences, lai nodrošinātu efektīvu un kvalitatīvu mācību procesu un sagatavotu konkurētspējīgus skolēnus mūsdienīgā Eiropas vidē, realizētu skolas STEM cikla, angļu un vācu valodas programmas, kā arī pilnveidot savas valodu prasmes, iepazīties ar Eiropas valstu kultūru un tradīcijām.  Tiks attīstītas dalībnieku personīgās kompetences, t.sk. iegūta Eiropas apziņa, uzlabotas vācu un angļu valodas zināšanas, darbs ar skolēniem ar īpašām vajadzībām, sociālās, sadarbības, organizatoriskās, tehniskās prasmes. |
| Projekta izmaksas | Projekta kopējais finansējums ir 26457,00 EUR (divdesmit seši tūkstoši četri simti piecdesmit septiņi eiro 00 centi).  Daugavpils pilsētas domes priekšfinansējums (2020.gadam) 20% apmērā – 5291,40 eiro (pieci tūkstoši divi simti deviņdesmit viens eiro 40 centi), kas tiks atgriezts pēc projekta noslēguma un gala atskaites iesniegšanas 2020.gadā. |
| Projekta mērķa grupa | Projektā tiks iesaistīti skolas direktors, divi direktora vietnieki izglītības jomā un 9 skolotāji: divi angļu valodas skolotāji, vācu valodas skolotājs, matemātikas, fizikas, bioloģijas un ģeogrāfijas skolotāji, logopēds un speciālais pedagogs, kuri strādā pamatskolā un vidusskolā, aktīvi piedalās starptautisko projektu darbībā. |
| Projekta aktivitātes | Projektam ir vairāki posmi: sagatavošanās, īstenošana (mobilitātes) un labās prakses pārņemšana, rezultātu pielietošana, semināri un publicitāte. Paredzēta dalībnieku uzstāšanās pieredzes apmaiņas semināros un konferencēs, informēšana par projekta gaitu dažādos medijos. |

Daugavpils pilsētas domes priekšsēdētājs *(personiskais paraksts)* A.Elksniņš